Държавен вестник, бр. 5, 2021 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  5
2. Изисквания към лицата, осъществяващи 
професионална дейност по специалността.
2.1. Изисквания към дейността на специ­
алиста по инфекциозни болести. 
Специалистът по инфекциозни болести 
участва активно във всички етапи на лечебно-
диагностичния процес и извършва самостоя-
телно дейностите в обхвата на специалността 
в обем, съответстващ на придобитите квали-
фикация и компетентности:
2.1.1. диагностицира инфекциозни заболя-
вания и извършва диференциална диагноза; 
2.1.2. назначава и умее да взема биологични 
материали за етиологична диагноза;
2.1.3. владее всички рутинни методи, из-
ползвани за диагностично уточняване и те-
рапевтично поведение при хоспитализирани 
болни с инфекциозни заболявания: поставяне 
на назогастрална сонда и провеждане на 
изкуствено хранене през нея, извършване на 
дълбока сифонна клизма и чревен лаваж, 
поставяне на уретрален катетър, аспирация 
на горни дихателни пътища и др.; 
2.1.4. извършва лумбална пункция при 
деца и възрастни, осигурява периферен съдов 
източник, частично парентерално хранене и 
мониториране на всички жизнени функции;
2.1.5. назначава адекватно патогенетично, 
симптоматично и етиологично лечение;
2.1.6. определя кръвни групи и осъществява 
трансфузия на кръв и кръвни съставки;
2.1.7. прилага специфични серуми и хипер­
имунни гама-глобулини, извършва десенсиби-
лизация по Безредка; 
2.1.8. осъществява консултативна помощ 
при съмнение за инфекциозно заболяване;
2.1.9. изготвя експертна оценка за здраво-
словното състояние, временната неработо­
способност и индикациите за прекъсване на 
бременност при инфекциозни заболявания;
2.1.10. изготвя и предоставя становище за 
извършването на всички препоръчителни иму-
низации, както и за критериите за отлагане 
или освобождаване от имунизации;
2.1.11. провежда диспансерно наблюдение 
на болни с инфекциозни болести;
2.1.12. провежда постекспозиционна профи-
лактика на медицински персонал при контакт 
с болни с инфекциозни заболявания.
2.2. Изисквания към дейността на лекар 
без специалност или специализант по инфек­
циозни болести.
Лекар без специалност или специализант 
по инфекциозни болести може да участва 
във всички етапи на диагностично-лечебния 
процес под прякото ръководство, наблюдение 
и контрол на лекар специалист с призната 
специалност по инфекциозни болести.
2.3. Изисквания към дейността на лекар 
с друга придобита специалност.
Лекар с друга придобита специалност в зави-
симост от конкретната необходимост може да 
участва съвместно в екип с лекар специалист с 
призната специалност по инфекциозни болести 
във всички етапи на диагностично-лечебния 
процес, като изпълнява професионалните си 
задължения в съответствие с придобитата 
професионална квалификация и компетент-
ности и относимите медицински стандарти.
2.4. Дейности в обхвата на медицинската 
специалност, изискващи допълнителна ква­
лификация.
В обхвата на медицинската специалност 
по инфекциозни болести не се извършват 
дейности, изискващи допълнителна квали-
фикация.
2.5. Изисквания към медицинските спе­
циалисти, осъществяващи здравни грижи.
Специалистите по здравни грижи осъщест-
вяват професионална дейност в рамките на 
придобитата квалификация и компетентности 
по реда на Закона за съсловните организа-
ции на медицинските сестри, акушерките и 
асоциираните медицински специалисти, на 
зъботехниците и на помощник-фармацевтите. 
Медицинските специалисти по здравни грижи 
трябва да имат изградени навици и умения 
за използване на всички лични предпазни 
средства за работа с контагиозно болни, вклю-
чително от особено опасни инфекции (ООИ) 
и контаминирани биологични материали.
2.6. Изисквания към други лица, осъ­
ществяващи професионална дейност, имаща 
отношение към специалността.
Лица с немедицинско образование могат, 
в рамките на своята професионална ква-
лификация и компетентност, да участват 
като членове на екипа в извършването на 
дейностите. Конкретните права, задължения 
и отговорности на лицата с немедицинско 
образование се определят в длъжностната 
характеристика, утвърдена от ръководителя 
на лечебното заведение. 
Всички лица, имащи отношение към спе-
циалността, при осъществяване на професи-
оналната си дейност при работа с инфекци-
озно болни трябва да имат изградени навици 
и умения за използване на всички лични 
предпазни средства за работа с контагиозно 
болни, включително от ООИ и контаминирани 
биологични материали. 
3. Изисквания за осъществяване на дей­
ността по специалността.
3.1. Изисквания за осъществяване на 
дейността в първичната извънболнична ме­
дицинска помощ.
3.1.1. Изисквания към структурата, ус-
тройството и оборудването на помещенията 
и персонала за осъществяване на дейността.
Изискванията за устройството, оборудва-
нето на помещенията и персонала за осъ-
ществяване на дейността са в съответствие 
със стандарта по обща медицина. Липсват 
специфични здравни изисквания, както и 
специфични изисквания за медицинска апа-
ратура, оборудване, техника и персонал при 
осъществяването на дейностите в първичната 
извънболнична медицинска помощ.